Pa dood, seun kritiek na motorfietsongelukŉ Pa is dood en sy 18-jarige seun ernstig beseer nadat die seun beheer verloor het oor die motorfiets waarop hulle gery het. Volgens paramedici van ER24 het die 18-jarige seun met sy oom se nuwe motorfiets gery met sy pa agterop. Die oom het glo die motorfiets saamgebring na ŉ familiebyeenkoms toe die seun gevra het om met die fiets te ry. Die seun het glo op die R57 in Vanderbijlpark naby die Stonehaven brug beheer verloor oor die motorfiets en hy en sy pa is van die fiets af geslinger. Paramedici het die pa sowat 10m van die motorfiets af gevind waar hy reeds aan sybeserings beswyk het. Die seun is sowat 15m van die motorfiets af gekry en is op die toneel gestabiliseer voor hy in ŉ kritieke toestand na ŉ nabygelee hospitaal vervoer is.